|  |
| --- |
|  |
|  |
|  |

**DIEHTOJUOHKIN/MIEĐIHEAPMI FUOLAHEAPMÁI IDJAKÁMERA BAKTE**

TES Fuolaheapmi lea TES modula mii dahká vejolažžan ruovttubálvalussii fuolahit ihkku kámera vehkiin. Kámera biddjo dan ruktui geas lea fuolaheapmi ja ruovttu-bálvalusa bargit sáhttet laktásit kámerai ja oaidnit lihkki gova das gii lea kámera ovddas.

Mearrádusa ruovttus fuolaheamis dahká veahkkegieđahalli. Dat gii oažžu fuolaheami ruovttus sáhttá ieš válljet jus ja man viidodagas son háliida idjafuolaheami kámerain. Beare kámera, beare galledeapmi dehe seaguhit molssaeavttuid. Geahčesteapmi kámerain soaitá nuogis guovtte áigge, go fas persovnnalaš galledeapmi heive buorebut diibmu guhtta omd.hivssegis mannamii.

Ruovttugalledeamis ihkku eai buohkat liiko. Uvssat mat rahpasit, skilli čoavdagat ja lámpput mat cahkkájit soitet hearddohuhttit dan geas leat hearkkes nahkárat. Fuolaheapmi kámera bakte lea lasáhus daidda dehe dasa gii ii hálit idjagalledeami.

Dutnje gii háliidat idjafuolaheami kámera bakte kámera biddjojuvvo du orohahkii. Dat ii mielddisbuvtte liigegoluid dutnje.

Don ovttas idjabargiiguin ja veahkkegieđahalliin mearridat man dehe maid áiggiid fuolaheapmi kámera bakte galgá dáhpáhuvvat. Kámera lea nalde beare ihkku ja beare dan áigge go don leat soabadan. Čálalaš soahpamuš maid áiggiid fuolaheapmi galgá dáhpáhuvvat čállojuvvo du ja idjapatrulla gaskkan. Ii mangelágan bádden dáhpáhuva eaige govat vurkejuvvo.

Beare idjabargiin lea sisačállin dohkálašvuohta fuolaheami dahkamii.

Jus dohkálaš idjabargit laktásanbottu oidnet ahte it veallá seaŋggas, sii vurdet 10-15 minuhta ja dahket ođđa fuolaheami. Jus it velge veallá seaŋggas sii dahket fysalaš fuolaheami du luhtte vai oidnet ahte buot lea ortnegis duinna. Dán mii dahkat lasidan dihte du dorvvolašvuođa ja sihkkarvuođa. Idjabargit dokumenterejit buot spiehkastemiid sihkkaris vugiin..

Fálaldat lea eaktodáhtolaš ja sáhttá goas fal gaskkalduhttot.

**MIEĐIHEAPMI GEAVAHEADDJI**

Juo, mun mieđihan oažžut kámera biddjot sohppojuvvon báikái mu orohahkii idjapatrullabargiid idjafuolaheapmái.

**Beaivemearri:** ………………………………………………………………………….

**Vuolláičála:** ………………………………………………………..

**Namačielggadeapmi:** …………………………………………………….

**Telefovdnanummir:** ……………………………………………………………………

**MIEĐIHEAPMI OAPMAHAŠ**

Juo, mun mieđihan ahte mu oapmahaš oažžu kámera biddjot sohppojuvvon báikái su orohahkii idjapatrullabargiid idjafuolaheapmái.

**Beaivemearri:** ………………………………………………………………………….

**Vuolláičála:** ………………………………………………………..

**Namačielggadeapmi:** …………………………………………………….

**Telefovdnanummir:** ……………………………………………………………………

**PERSOVDNADIEĐUID GIEĐAHALLAN**

Dan olis go dutnje mieđihuvvo sosiálahálddahusa bidju, Girona gielda boahtá beassat du persovdnadieđuide ja gieđahallat daid GDPR artihkkala 13 jelgii. Girona gielddas lea persovdnadiehtovástu gieđahaladettiin persovdnadieđuid bajábeale jelgii. Persovdnadieđut galget gieđahallot dan dárkkuhussii mii bajábeale dieđus. Gieđahallama vuoigatvuođalaš vuođđu lea mieđiheapmi. Dat persovdnadieđuid šlájat mat gieđahallojit leat beare dat mat namuhuvvo mieđihandajaldagas.

Dus lea diehtosuodjenjuolggadusa artihkkala 15 jelgii riekti nuvttá ovtta dilálašvuođas oažžut dieđu mot dieđut gieđahallojit dus ja máŋgosa dain du persovdnadieđuin mat leat gieđahallama vuolde. Lassemáŋgosat soitet máksit. Dus lea maid riekti gáibidit njulgema artihkkala 16 jelgii sihke persovdnadieđuid sihkkuma artihkkala 17 jelgii dehe gieđahallama ráddjema mii guoská du ja vuosttildit gieđahallama sihke gáibidit diehtosirdima artihkkala 20 jelgii. Fuobmá riekti sihkkumii siskkilda máŋga ráddjema artihkkalis 17, 3/Dus lea riekti šluhttet mieđiheami/ Dus lea riekti váidalit Diehtodárkkistussii.

Aktavuođadieđut: **Kiruna kommun** *Post*: 981 85 KIRUNA, *Galledeapmi*: Stadshustorget 1. *Tfn*: växel 0980-70 000, kommun@kiruna.se

Diehtosuodjeáirras; Susan Sidér, Kiruna kommun, 981 85 Kiruna.